[{"text_idx": "#000001", "text": "Ta\u0308na, 12. septembril toimus Tallinna haridusmaastikul taas ma\u0308rgiline su\u0308ndmus \u2013 oma uksed avas Mustama\u0308e huvikooli uhiuus maja, kus on tipptasemel vo\u0303imalused laste ja noorte annete arendamiseks. Muuhulgas on koolil nu\u0308u\u0308d aula ja lava, helistuudio ja o\u0303ppeko\u0308o\u0308k ning palju muud, millest varem puudust tunti."}, {"text_idx": "#000002", "text": "Mustama\u0308e huvikool \u2013 endise nimega Mustama\u0308e Laste Loomingu Maja \u2013 tegutses alates 1987. aastast kunagises lasteaiahoones ning esialgu ka\u0308is seal vaid 200 last. Praegu o\u0303pib huvikoolis ligi tuhat last ja noort ning u\u0308hes pa\u0308evas vo\u0303ib kohal olla umbes 300 o\u0303ppurit. Vana maja ei vastanud enam huvikooli vajadustele ja oli suures osas ka amortiseerunud, misto\u0303ttu see lammutati. Asemele ehitati uus, ta\u0308napa\u0308eva standarditele ja kooli ootustele vastav hoone."}, {"text_idx": "#000003", "text": "Tallinna abilinnapea Andrei Kante so\u0303nul on igati positiivne, et ja\u0308rjekordne huvikool on saanud oma panusele va\u0308a\u0308rilise keskkonna. \u201eMustama\u0308e huvikoolil on linna huvihariduses oluline roll, sest igapa\u0308evaselt on seal ho\u0303ivatud mitusada last ja noort. Vaatamata ka u\u0308limalt kitsastele tingimustele, milles koolipere seni to\u0308o\u0308tas, on seal na\u0308idatud suurepa\u0308raseid tulemusi. Ko\u0303ige olulisem on aga see, et lastel ja noortel on koht, kus veeta vaba aega sisukalt ning avastada ja arendada oma andeid. Uue maja spetsiaalselt sisustatud o\u0303pperuumid loovad selleks veelgi rohkem vo\u0303imalusi,\u201c u\u0308tles Kante. \u201eJa\u0308tkame seda joont, et linna huviharidus oleks tipptasemel ka o\u0303pikeskkonna poolest ning ja\u0308rgmine totaalne muutus ootab la\u0308hiaastatel ees huvikeskust Kullo.\u201c"}, {"text_idx": "#000004", "text": "La\u0308bi kahe korruse avar aula"}, {"text_idx": "#000005", "text": "Mustama\u0308e huvikooli avaras ja valgusku\u0308llases majas on lahedalt ruumi ko\u0303igile huviringidele ning on ka mitmeid uuendusi, millest varem puudust tunti. Na\u0308iteks on seal la\u0308bi kahe korruse ko\u0303rguv aula ning kaasaegne lava koos lavatehnikaga, mida saab kasutada nii ringito\u0308o\u0308ks kui ka pidulikeks u\u0308ritusteks. Muusikaringidel on nu\u0308u\u0308d helistuudio koos salvestustehnikaga ning kokandusringid moodsa o\u0303ppeko\u0308o\u0308gi. Aula ko\u0303rval on mo\u0303lemal korrusel multifunktsionaalne liikumis- ja tegevusala ning eri korruseid u\u0308hendab avatud ruumiga peatrepp. Osa o\u0303pperuumidest hakkab olema ristkasutuses, na\u0308iteks saab liigendseina abil laieneda kunstiklasse. Mo\u0303eldud on ka erivajadustega inimeste ligipa\u0308a\u0308setavusele \u2013 hoonesse pa\u0308a\u0308seb otse maapinnalt ja ustel on spetsiaalsed la\u0308ved, sissepa\u0308a\u0308su juures ja liftis on silmusvo\u0303imendus vaegkuuljatele jne."}, {"text_idx": "#000006", "text": "Hoovialale on rajatud o\u0303pperada, kus saab looduse muutumist ja\u0308lgida aastaringselt. Rada kulgeb puude vahel ning seob u\u0308htseks tervikuks nii ma\u0308nguva\u0308ljakud kui ka eriteemalised tunnete, meelte ja lo\u0303hnade alad. Osale hoonest on paigaldatud murukatus, mis muudab kogu maja loodusla\u0308hedasemaks."}, {"text_idx": "#000007", "text": "\u201eTervitame ro\u0303o\u0303muga oma koolis nii \u201evanu\u201c kui ka uusi o\u0303pilasi, alates koolieelikutest kuni abiturientideni. Ko\u0303ik lapsed on andekad \u2013 tuleb vaid annet ma\u0308rgata ja aidata sellel areneda, ja meie uus maja on vo\u0303imalustest tulvil. Praegu on valikus 89 huviringi ning edaspidi saame pakkuda veelgi enamat, eeska\u0308tt loodus- ja tehnoloogia valdkonnas,\u201c so\u0303nas Mustama\u0308e huvikooli direktor Erna Podanjova."}, {"text_idx": "#000016", "text": "Sellise sisuga kommentaarid eksivad hea tava reeglite vastu. Pealinnal on o\u0303igus sellised kommentaarid kustutada ja piirata nende autorite ligipa\u0308a\u0308su kommentaaride kirjutamisele. Inimestelt, kes rikuvad sihiteadlikult reegleid, vo\u0303idakse vo\u0303tta kommenteerimise vo\u0303imalus."}, {"text_idx": "#000020", "text": "Mahtra po\u0303hikoolis asendus hommikune koolikell tuleto\u0303rjealarmiga ja algas suur evakuatsioon"}, {"text_idx": "#000021", "text": "O\u0303petajad rajasid saja aasta eest u\u0308he Tallinna tuntuma ta\u0308nava"}, {"text_idx": "#000022", "text": "Supergraafika muutis Haabersti alajaamade seinad kunstiteoseks"}, {"text_idx": "#000023", "text": "Rahvusooper Estonia tulevikukomisjon pakkus teatri laienduseks mitmeid variante, sealhulgas ka uut hoonet Linnahalli asemele (2)"}, {"text_idx": "#000024", "text": "Kui palju kulus teil raha koolitarvete ostmiseks?"}, {"text_idx": "#000025", "text": "Mahtra kool harjutas evakueerimist, tarbijad ei eelista eestimaist, pikk ja\u0308rjekord hooldusperedesse ja Estonia ruumiprobleem"}, {"text_idx": "#000027", "text": "Kogume aia- ja haljastusja\u0308a\u0308med kokku - Kristiines algas sinise lehekoti kampaania"}, {"text_idx": "#000029", "text": "U\u0308hiskomisjon: Estonia ruumiprobleem va\u0308a\u0308rib lahendust"}, {"text_idx": "#000030", "text": "Kivima\u0308e koolis uuritakse toidu a\u0308raviskamise po\u0303hjust kaamera abil"}, {"text_idx": "#000031", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]